Lourentino

O lourentino ou folladoNomes vulgares galegos en Termos esenciais de botánica, Universidade de Santiago de Compostela, 2004; e Vocabulario de ciencias naturais Santiago de Compostela, Xunta, 1991 (Viburnum tinus) é unha especie fanerógama pertencente ao xénero dos viburnos, á familia Adoxaceae.
miniatura|240px|Ilustración
miniatura|240px|Vista da planta a rosear
miniatura|Viburnum tinus

 Descrición 
É un arbusto que pode medrar coma unha pequena árbores. Ten follas opostas, grandes e largas, relativamente duras e brillantes pola face; a marxe das follas é enteira e suavemente pubescente. As flores son pequenas e brancas, atópanse agrupadas en inflorescencias que semellan umbelas. Con estes caracteres non se pode confundir con outros arbustos da nosa flora.

 Hábitat e distribución 
Distribúese pola rexión mediterránea. Na Península Ibérica atópase en levante e no sur, principalmente en bosques de aciñeiras, sendo raro en Galiza, onde é frecuente coma planta ornamental, xa nomeada con este uso en xardinaxe no século XIX por Marcial Valladares Núñez e Juan Cuveiro Piñol co nome de laureola (non confundir co trobisco de montaña (Daphne laureola).

É unha planta de zonas sombrizas e húmidas, propia dos aciñeirais. Nas Canarias adóitase atopar nos bosques de laurisilva.

 Propiedades 
Ten propiedades medicinais. Os principios activos son a viburnina e mais os taninos. Os taninos poden provocar molestias estomacais. As follas en infusión teñen propiedades antifebrífugas. Os froitos téñense utilizado coma purgantes contra o estrinximento. A tintura do lourentino estase utilizando ultimamente en fitoterapia coma un remedio contra a depresión.

 Taxonomía 
Viburnum tinus foi descrita por Carl von Linné e publicado en Species Plantarum 1: 267–268. 1753. 
Etimoloxía
Viburnum: nome xenérico do nome clásico latino dunha especie deste xénero, Viburnum lantana, chamada a "árbore camiñante".En Nombres Botánicos

tinus: epíteto 
sinonimia
 Viburnum rigidum  Vent.
 Viburnum rugosum Pers.
 Viburnum strictum Link
 Viburnum tinus subsp. rigidum (Vent.) P.Silva  
 Viburnum tinus subsp. subcordatum (Trel.) P.Silva  
 Viburnum tinus subsp. tinus L. Viburnum tinus var. hirtum   Aiton
 Tinus lucidus J.Presl
 Tinus lauriformis J.Presl
 Tinus laurifolius Borkh. in Roem.
 Viburnum lauriforme Lam.
 Viburnum hyemale Salisb.

 Notas 

 Véxase tamén 
 Outros artigos 
 Viburno (xénero)

 Ligazóns externas 

Categoría:Viburnum
Categoría:Arbustos
Categoría:Plantas medicinais
Categoría:Flora da conca mediterránea
Categoría:Plantas ornamentais
Categoría:Taxons descritos por Linné